(۱)
ده‌ێن گوناێ ئی هه‌مگه‌ێ مه‌له‌وه‌ره
ره‌ق کردگه
داوڵ
(۲)
هه‌وا   پڕ  ده  تووزێ   که‌ێ
سه‌رم  دڕیاگه‌و   له‌شم   ها  وه ده‌س  وا
نه  دان  وشکێگ و   نه   مه‌ل جمێ
ده  ئی  زه‌مین  توزینه
هه خوه‌م  ڕخم  ده  خوه‌م  چووگ
(۳)
جفت  مه‌لويچگ
ده بان  سه‌ر   لێز   گرتنه
هووشی   وه  خوه‌ێ   نیه
چیه‌م  ها وه  دو  بووسان  ئه‌ولا تره‌ک
داوڵ عاشق
(۴)
مانگ
ده  نام  ئاو گووڵ  به‌سیاگ
پامان  پاێ  دیو
کومرێ  کیشا
داوڵ
چه‌ن  سه‌خته
ره‌ق  بویت و  عاشق
(۵)
ئه‌گه‌ر  واران وو
ئه‌گه‌ر   وه‌فروو
ئه‌گه‌ر   خوه‌ر
نه  جم  خوه‌ێگ و   نه  لا ئه‌ڵکه‌ێ
جه‌ما
چیه‌مه  نوور  هاتن  کیه
داوڵ
(۶)
بوه‌س  وه  پووس و   سوقان
نه  جام  ئاو  خوه‌یگ و
نه  له‌ت   نان
هويرێ   هاوه   نان و   ئاو   مه‌ردمه‌و
که‌س  هويرێ   وه‌یه‌و   نیه
داوڵ
(۷)
ڕووژێ  چه‌ن   مه‌ل
ها ده   خه‌رمان  خاون   بووسان
خوه‌ێ  وه   خوه‌ێ   وت:
فڵان   رزق  مه‌ل  بریت؟
خه‌رمان   گونات   زیاێ   بووگ
داوڵ
